Tólf mánaða gömlu barni var bjargað úr ánni Irwell í Manchester síðdegis í dag . Um var að ræða dreng en ekki var unnt að bjarga honum og lést hann stuttu eftir komuna á spítala , að því er fram kemur á vef BBC . Þar kemur fram að 22 ára gamall karlmaður hafi verið handtekinn í kjölfarið og er hann grunaður um morð af yfirlögðu ráði . Talsmaður lögreglunnar í Manchester sagði að ekki væri ljóst á þessari stundu hvernig drengurinn lenti í ánni . Grunur leikur á að honum verið hent ofan af brú . Viðmælandi breska ríkisútvarpsins , Enzo Cabuderra , varð vitni að starfsemi lögreglunnar og sjúkraliða á svæðinu . „ Ég á barnabörn sjálfur og tilhugsunin um að einhver gæti gert eitthvað slíkt er bara sjokkerandi . “